
PÕLVA VALLAVALITSUS

KORRALDUS
	EELNÕU


Põlva 

23.07.2026 nr 2-4/284
Projekteerimistingimuste määramine kanalate (2 hoonet) püstitamiseks

[bookmark: _Hlk201058067][bookmark: _Hlk194573227][bookmark: _Hlk201057750][bookmark: _Hlk201046831][bookmark: _Hlk199252523]Eesti Muna OÜ (registrikood 12543622) esitas 28.05.2026 ehitisregistri veebikeskkonnas projekteerimistingimuste taotluse nr 2611002/04746 kanalate (2 hoonet) püstitamiseks. Esitatud taotluse alusel kavandatakse kanala hoonetekompleksi kaasajastamist, millega kaasneb kahe olemasoleva ja toimiva vana kanala lammutamine ja nende asemele tänapäevastele nõuetele vastava kanala (2 hoonet) püstitamine. Hoonekompleksi hõlmatakse Rosma külas Värska mnt 11 (katastritunnus 61903:002:0115, tootmismaa 100%), Kalda tee 7 (katastritunnus 61903:002:0015, maatulundusmaa 100%), Kukela (katastritunnus 61903:002:0074, maatulundusmaa 100%) katastriüksused. Projekteerimistingimused on kaalutlusotsus ja seega peab kohalik omavalitsus põhjendama, miks ta väljastab just selliste tingimustega projekteerimistingimused.

[bookmark: _Hlk61947140][bookmark: _Hlk185336442][bookmark: _Hlk201058112]Põlva Vallavolikogu 27. juuni 2024. a otsusega nr 1-3/16 "Põlva valla üldplaneeringu kehtestamine" kehtestatud üldplaneeringu kohaselt Rosma küla alal detailplaneeringu kohustus puudub. Värska mnt 11, Kalda tee 7, Kukela katastriüksustele ei ole kehtestatud detailplaneeringut.
[bookmark: _Hlk530493386]
[bookmark: _Hlk201049258]Värska mnt 11 katastriüksus suurusega 45561,0 m2 on hoonestatud, kus asuvad kanalad ja nende abihooned (6 hoonet) ning muud rajatised. Maakatastri kitsendustena on registreeritud sidekaabliga seotud kitsendused, puurkaevude hooldusala, A ja B kategooria gaasitorustik ja selle kaitsevöönd. Kalda tee 7 ja Kukela katastriüksused on hoonestamata. Kalda tee 7 kinnisasjale jääb osaliselt A ja B kategooria gaasitorustik ja selle kaitsevöönd. 12.03.2026 on Põlva vallavalitsus väljastanud ehitusloa nr 2612271/01356 aadressiga Värska mnt 11 linnukasvatushoone (kanala, ehr kood 121442267, ehitisealune pinnaga 3680,8 m2), püstitamiseks.

Põlva valla üldplaneeringu alusel asub piirkond väljaspool tiheasustusalasid tootmise maa-alal (T), sh on määratud põllumajandusliku tootmisega seotud ala, suure materjalimahukusega ning transpordivoogusid kaasatoovate ettevõtete maa-ala, ka tehnorajatiste ja muu tootmisotstarbel kasutataval maa. Juhtotstarbe piir on kokkuleppeline ja ei lähtu katastriüksuse piirist. Tootmishoonete kavandamisel peavad tootmistegevusest tulenevad kahjulikud mõjutused jääma ala piiridesse. Kokkuleppeliselt võib kaitsehaljastus osaliselt või terviklikult jääda väljaspoole tootmisala. Häiringute normikohasena hoidmiseks kavandatakse leevendavad meetmed. Kui tootmishoone või alaga katastriüksus piirneb katastriüksusega, millel asub tundlik hoone, tuleb tundliku hoone poolsesse külge, kaitseks kahjulike mõjutuste eest, kavandada mitmerindeline haljastus. Keskkonnaloa saasteainete paiksest heiteallikast välisõhku viimise künnist ületavat uut põllumajandustootmist ei kavandata soovitatavalt tundlikule hoonele lähemale kui 300 m. Samuti ei ole mõistlik tundliku hoone või ala kavandamine sellise ettevõtte lähedusse. Lõhnahäiringut põhjustav tootmine paigutatakse häiringu suhtes tundlikust hoonest või alast piisavalt kaugele. Samuti ei ole soovitatav tundliku hoone või ala kavandamine selliste ettevõtete lähedusse. Lähim eluhoone (Kalda tee 3 maatulundusmaa kinnistul) jääb planeeritavatest kanalatest (2 hoonet)  ca 135 m kaugusele loodesse. Põhjasuunas asub lähim eluhoone (Ringtee 27 elamumaa kinnistul) ca 170 m kaugusel kavandatavatest kanalatest (2 hoonet). Teistes suundades jäävad tundlikud alad juba enam kui 300 m kaugusele kavandatavatest objektidest. Kavandatav tegevus on kooskõlas Põlva valla üldplaneeringuga.

[bookmark: _Hlk201052175]Esitatud taotluse alusel kavandatakse kahe uue kanala püstitamist, kus hõlmatakse täiendavalt Kalda tee 7 ja Kukela katastriüksused. Tegevuste alla kuuluvad pinnase ettevalmistamine, ehitustegevused ja ala korrastamine. Planeeritavas kanalahoonetes (kanala nr 2 ja kanala nr 3) kavandatakse kasvatada kuni 2 x 59 999 munakana. Uued kavandatavad kanalad (2 hoonet).  koos selle kõrvale rajatava tahkesõnnikuhoidlatega kavandatakse püstitamisel olevast  kanalast nr 1 (ehr kood 121442267) lääne poole. Kanalate ligikaudne ehitisealune pind kokku on kuni 7500 m2, kõrgus kuni 9 m. Tahkesõnnikuhoidlate ehitisealune pind on ligikaudu 100 m2, kõrgus 7,5 m. Katusega hoidlad on piiratud neljast küljest seintega ja suletava uksega.

Projekteerimistingimuste taotluse lisadokumendina esitati "Rosma kanala laienduse keskkonnamõjude eelhinnangu sisendandmed ja eksperthinnang keskkonnamõju olulisuse kohta" (OÜ Hendrikson & Ko, töö nr 26005438/19.05.2026). Keskkonnamõju hindamise (edaspidi KMH) kohustuslikkus on sätestatud KeHJS-i § 6 lõikes 1. Kavandatav tegevus ei kuulu KeHJS-i § 6 lõike 1 kohaselt KMH kohustusega tegevuste hulka, kuid sama paragrahvi lõike 2 kohaselt tuleb KMH algatamise vajalikkust kaaluda ja anda selle kohta eelhinnang tegutsemisel põllumajanduse valdkonnas. Vabariigi Valitsuse 29.08.2005 määruse nr 224 "Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu" § 9 p 8 kohaselt tuleb keskkonnamõju hindamise vajalikkuse eelhinnang anda sellise kodulinnufarmi rajamise ja kodulindude intensiivkasvatuse käitisele, kus peetakse 40 000 kuni 60 000 lindu. Rosma kanala laienduse keskkonnamõjude eelhinnangu sisendandmed ja eksperthinnang keskkonnamõju olulisuse kohta" (OÜ Hendrikson & Ko, töö nr 26005438/19.05.2026) kohaselt ei kavandata suurendada kodulindude arvu (milleks jääb 123 520 + 59 999), kuid paigutada kõik linnud ümber uutesse kaasaegsetesse laudahoonetesse. Eelhinnangu koostamisel on lähtutud Keskkonnaministri 16.08.2017 määrusest nr 31 "Eelhinnangu sisu täpsustatud nõuded". 
[bookmark: _Hlk201058379]
Eelhinnangu käigus jõuti tulemusele, et arvestades hetkel teadaolevat informatsiooni kavandatava tegevuse, asukoha keskkonnatingimuste ja piirkonna edasise arengusuuna kohta, ei ole alust eeldada olulise ebasoodsa keskkonnamõju kaasnemist KeHJS-i mõistes kavandatava tegevuse ellu viimisel ning KMH algatamine ei ole hetkel otstarbekas.

[bookmark: _Hlk196819743]Ehitusseadustiku § 31 lõige 1 alusel otsustab vallavalitsus projekteerimistingimuste andmine korraldada avatud menetlusena. Avatud menetluse läbiviimisel lähtutakse haldusmenetluse seaduse 3. peatüki regulatsioonist ning haldusorgan võib viia avatud menetluse läbi juhul, kui see on asja lahendamiseks vajalik ega kahjusta oluliselt menetlusosaliste huve. Käesoleval juhul leiab Põlva Vallavalitsus, et avatud menetluse korraldamine on asjakohane selleks, et piirnevate kinnisasjade omanikele anda võimalus projekteerimistingimustega tutvumiseks ning hoone kavandajatele huvitatutele selgituste jagamiseks.

30.06.2026 toimus Põlva vallamajas eelarutelu teemal : Rosma külas paikneva kanala kompleksi kaasajastamine ja vastavusse viimine kaasaja nõuetele. Kahe kaasaegse kanala püstitamine. Koosoleku eesmärgiks oli juba varakult kaasata temaatikasse lähi naabrid, piirkonna külaseltsi esindajad. Eesmärgiks oli asjakohase info edastamine varasemalt temaatika vastu aktiivset huvi ülesnäidanud osapooltele. Tegemist ei olnud avaliku koosolekuga vaid ühise eelaruteluga.

[bookmark: _Hlk173746823]Projekteerimistingimuste eelnõu koos lisaga avalikustati 13.08.2026 kuni 28.08.2026 Põlva valla veebilehel ja teade avatud menetluse kestuse kohta 13.08.2026 ajalehes LõunaLeht.

Siinkohal avalikustamise tulemused.

Täidetud on eeldused projekteerimistingimuste andmiseks, seejuures on avalikkusele antud võimalus kaasa rääkida avatud menetluses.

Lähtudes eeltoodust vallavalitsuse hinnangul kavandatavad kanalad (2 hoonet) ei halvenda piirkonnas väljakujunenud hoonestuslaadi ning kavandatavad kanalad (2 hoonet) sobivad mahuliselt ja otstarbekalt väljakujunenud piirkonda. Kavandatav tegevus ei halvenda asukoha keskkonnatingimusi ja mõju inimese tervisele ja heaolule (müratase, jäätmekäitlus, transpordivood jms). Kavandatavate kanalate (2 hoonet) eeldatavasse mõjupiirkonda jäävad maatulundusmaad, tootmismaad ja elamumaad. Rosma kanalakompleksini viib Põlva-Karisilla tee (katastrinumber 61903:003:0729). Kanalakompleks asub Rosma tiheasustuslikust külakeskusest ca 500 meetri ja Põlva linna piirist ca 700 meetri kaugusel. Põlva valla üldplaneeringus on määratud piisavalt projekteerimistingimuste aluseks olevaid piirkonna ehitustingimusi ja püstitamine ei ole vastuolus üldplaneeringu suunistega. Projekteerimisel tuleb arvestada õigusaktidest ja asukohast tulenevate avalik-õiguslike kitsendustega ning tuleb säilitada piirkonnale iseloomulik keskkond. Korraldusega määratakse ehitusseadustiku § 26 lõikes 4  nimetatud tingimused.

Eelnevast tulenevalt, ehitusseadustiku § 26 lõike 1 ja lõike 2 punkti 1, Põlva Vallavolikogu 13. detsembri 2017. a otsuse nr 1-3/64 "Põlva Vallavalitsusele ülesannete delegeerimine" punkti 1.16. alusel ning arvestades esitatud taotlust, annab Põlva Vallavalitsus

k o r r a l d u s e:

1. Määrata projekteerimistingimused kanalate (2 hoonet) püstitamiseks Rosma külas Värska mnt 11 (katastritunnus 61903:002:0115, tootmismaa 100%), Kalda tee 7 (katastritunnus 61903:002:0015, maatulundusmaa 100%), Kukela (katastritunnus 61903:002:0074, maatulundusmaa 100%) katastriüksustele vastavalt lisale.

2. Korraldus jõustub teatavakstegemisest.

3. Korralduse peale võib esitada Põlva Vallavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või päevast, millal oleks pidanud korraldusest teada saama, või esitada kaebuse Tartu Halduskohtule halduskohtumenetluse seadustikus sätestatud tingimustel ja korras.



(allkirjastatud digitaalselt)
Maris Neeno
vallavanem	(allkirjastatud digitaalselt)
		Liine Leetberg
		vallasekretär











Seletuskiri Põlva Vallavalitsuse ….08.2026 korralduse eelnõu nr …… "Projekteerimistingimuste määramine kanalate (2 hoonet) püstitamiseks" juurde

Sissejuhatus ja eelnõu sisu
Eesti Muna OÜ (registrikood 12543622) esitas 28.05.2026 ehitisregistri veebikeskkonnas projekteerimistingimuste taotluse nr 2611002/04746 kahe kanala püstitamiseks. Esitatud taotluse alusel kavandatakse kanala hoonetekompleksi laiendamist ja kaasajastamist. Hoonetekompleksi laiendusega hõlmatakse Rosma külas, Värska mnt 11 (katastritunnus 61903:002:0115, tootmismaa 100%),  Kalda tee 7 (katastritunnus 61903:002:0015, maatulundusmaa 100%), Kukela (katastritunnus 61903:002:0074, maatulundusmaa 100%) katastriüksused.    
Projekteerimistingimused on kaalutlusotsus ja seega peab kohalik omavalitsus põhjendama, miks ta väljastab just selliste tingimustega projekteerimistingimused. Lisamaterjal taustainfos.
Põlva Vallavolikogu 27. juuni 2024. a otsusega nr 1-3/16 "Põlva valla üldplaneeringu kehtestamine" kehtestatud üldplaneeringu kohaselt Rosma küla alal detailplaneeringu kohustus puudub. Värska mnt 11, Kalda tee 7, Kukela katastriüksustele ei ole kehtestatud detailplaneeringut. 
Ehitusseadustik § 26 lõike  1 ja lõike  2 punkti 1 alusel: Projekteerimistingimused on vajalikud ehitusloakohustusliku hoone ehitusprojekti koostamiseks, kui puudub detailplaneeringu koostamise kohustus. Pädev asutus annab projekteerimistingimused hoone  püstitamiseks.
Projekteerimistingimuste menetlus ei näe ette keskkonnamõju hindamise koostamise algatamise kaalumist ja otsustamist, kuid KeHJS-i §6 lõike lõike 2 kohaselt tuleb KMH algatamise vajalikkust kaaluda ja anda selle kohta eelhinnang tegutsemisel põllumajanduse valdkonnas. Vabariigi Valitsuse 29.08.2005 määruse nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 9 p 8 kohaselt tuleb keskkonnamõju hindamise vajalikkuse eelhinnang anda sellise kodulinnufarmi rajamise ja kodulindude intensiivkasvatuse käitisele, kus peetakse 40 000 kuni 60 000 lindu.

Eesti Muna OÜ kavandab Põlva maakonnas Põlva vallas Rosma külas asuva Rosma kanala hoonekompleksi laiendamist. Keskkonnakompleksloa nr L.KKL.PÕ-160970 alusel tegutsevas farmikompleksis peetakse ca 123 520 munakana. Eesti Muna OÜ-le on väljastatud 12.03.2026 ehitusluba kanalakompleksi laiendamiseks ühe laudahoone (kanala nr 1) võrra. Kavandatud laiendusega on kavas suurendada munakanade arvu kuni 59 999 linnu võrra, seega kokku ca 183 519 linnu pidamiseks. 
Käesolevaga Eesti Muna soovib rajada Rosma kanala laudakompleksi 2 uut laudahoonet (lisaks ehitusloaga võimaldatud ühele laudahoonele). Seejuures ei suurendata kodulindude arvu (milleks jääb 123 520 + 59 999), kuid paigutada kõik linnud vanadest hoonetest ümber uutesse kaasaegsetesse laudahoonetesse. 
Käesoleva eelhinnangu käigus jõuti tulemusele, sh võttes arvesse Keskkonnaameti 02.03.2026 kirjas nr 6-3/26/3366-2 toodud seisukohta, et arvestades hetkel teadaolevat informatsiooni kavandatava tegevuse, asukoha keskkonnatingimuste ja piirkonna edasise arengusuuna kohta, ei ole alust eeldada olulise ebasoodsa keskkonnamõju kaasnemist keskkonnamõju hindamise ja keskkonnajuhtimis-süsteemi seaduse mõistes kavandatava tegevuse ellu viimisel ning KMH algatamine ei ole hetkel otstarbekas.

Antud asukohas on põllumajanduslik tootmistegevus (kodulinnukasvatus) olnud ajalooline. Põlva valla üldplaneering võimaldab seda tegevust jätkata ja omanik eeldab, et seal on võimalik nõuetekohast tootmistegevust arendada. Siinkohal tuleb arvestama tootmiskompleksi läheduses elavate elanikega, mistõttu ettevõtja peab kasutama parimat arenenud, tõhusat ja majanduslikult teostatavat tootmisviisi, mida kasutatakse eeldatava häiringu minimaliseerimiseks ja keskkonnakaitse tagamiseks. Tegemist on olemasoleva kanalakompleksiga, kus 2 uue hoone ehitamine ei too kaasa uut liiki häiringut. Uued hooned ehitatakse tänapäeva nõuete kohaselt (parem ventilatsioon, sõnnikukäitlus jne), mis vähendab keskkonnamõju võrreldes vanade hoonetega. 

30.06.2026 toimus Põlva vallamajas eelarutelu teemal : Rosma külas paikneva kanala kompleksi kaasajastamine ja vastavusse viimine kaasaja nõuetele. Kahe kaasaegse kanala püstitamine. Koosoleku eesmärgiks oli juba varakult kaasata temaatikasse lähi naabrid, piirkonna külaseltsi esindajad. Eesmärgiks oli asjakohase info edastamine varasemalt temaatika vastu aktiivset huvi ülesnäidanud osapooltele. Tegemist ei olnud avaliku koosolekuga vaid ühise eelaruteluga.

Rakendamisega seotud tegevused, kulud/tulud 
Tasutud riigilõiv 25€. Korralduse rakendamine ei too kaasa kulusid Põlva vallale.

Eelnõu kooskõlastamine, huvirühmade kaasamine 
Ehitusseadustik § 31 lõige 1 alusel otsustati projekteerimistingimuste andmine korraldada avatud menetlusena. Projekteerimistingimuste eelnõu koos lisaga avalikustati 13.08.2026 kuni 28.08.2026 Põlva valla veebilehel ja teade avatud menetluse kestuse kohta 13.08.2026 ajalehes LõunaLeht. 
Ehitisregistri kaudu esitati eelnõu kooskõlastamiseks Keskkonnaametile ning kooskõlastus anti : ...... 

Vajadusel korraldatakse avalik arutelu. 

Korralduse jaotuskava ja ülesannete andmine
Teadmiseks Delta kaudu Remida Aasamäe, Tiia Zuppur, Tamur Tensing
Korraldus saata: Toomas Uibo toomas.uibo@agrone.ee , lähinaabrid, Rosma külaselts

Eelnõu koostaja
Tamur Tensing
ehitusspetsialist


image1.png




